section_heading: Radnja
paragraph_text: Priča se nastavlja četiri godine kasnije, kad se u potjeru uključuju L-ovi nasljednici iz Watarijevog sirotišta, Near (jap. ニア Nia), koji kao detektiv surađuje s CIA-om i FBI-jem te Mello (jap. メロ Mero), koji je član mafije. Istražitelji slučaja Kira surađuju s Lightom, jer ne shvaćaju da je serijski ubojica. Mellov prvi potez je otmica šefa japanske policije i nakon smrti taoca, otmica Lightove sestre Sayu, koju koristi kao taokinju da dobije bilježnicu smrti. Lightov tim spasi Sayu i saznaju Mellovo pravo ime nakon što Raitov otac Souichiro zamijeni pola svog preostalog životnog vijeka za Ryuukovu sposobnost da otkrije bilo čije ime, ali kasnije premine od posljedica ranjavanja.